Venekeelne Postimees kummutab Venemaa portaali propagandavale – Propastop
02.02.2017
Venemaa portaal life.ru avaldas 27. jaanuaril loo pealkirjaga . Artikkel kirjeldab mõne lausega juhtumit, juures pooleminutine videolõik, milles udustatud näoga naine Vanalinna müüride taustal kõigepealt diskrimineerimisest ja seejärel töö juures vene keeles suhtlemisest räägib.
Venemaa portaali artikkel tõukub propagandaportaalis Baltnews 24. jaanuaril ilmunud samateemalisest loost. Tõsi, Baltnews seletab vallandamist pigem naise lapseootele jäämisega. Keelelise ahistamise teema on ka selles artiklis olemas, ehkki märksa rohkem tagaplaanil.
“Minu tööandja vallandas mind tõepoolest, kui jäin lapseootele ja tahtsin oma töögraafikut muuta,” ütleb Anastasia Postimehe loos. Vallandamise põhjus polnud aga vene keeles rääkimine. Keeleteemat kommenteerib naine sõnadega, et paljude eestlastega kollektiivis olnud küll märgata ka viltuvaatamist, kui ta rääkis klientidega vene keeles. Aga see oli ühekordne juhtum ja üldiselt saadi poes hästi läbi.
Juhtumit käsitleb küll Töövaidluskomisjon, kuid mitte keelelise diskrimineerimise alusel.
Tegemist on seega räigelt kallutatud looga, mis püüab kinnistada propagandameemi, nagu kiusataks Eestis vene keelt rääkivaid inimesi taga. Selliste lugude tavaliseks meetodiks on  tendentslik toimetajatöö: propagandaväite toomine pealkirja, viidete puudumine allikale, asjaolude lahti rääkimata jätmine. Eriliseks muudab juhtumi video kasutamine, kus intervjueeritava tekstist on kokku monteeritud üksnes propagandasõnumiga sobivad osad.
Tänase seisuga ei ole propagandalugu venekeelses meedias laialt levinud, kajastus piirdub paari blogipostituse ja viitega. Postimehe artikkel ei ole aga üldse levinud, seega usub mõni Venemaa meedia infovälja kuuluv inimene ilmselt täna veidi rohkem, et Eestis ahistatakse venelasi.
Kes on aga propagandaartikli avaldamise taga? Life.ru on portaal ja telekanal, mis kuulub eraomandusse, kuid mida  seostatakse Kremli ja Venemaa jõustruktuuridega. Loe lähemalt Vikipeediast. Propagandaloo autoriks on Tatjana Savriko, video filmis üles Oleg Bessedin.
Kuidas suhelda meediaga viisil, et vähendada võimalust oma sõnade väänamiseks:
Piltidel kuvatõmmised kõnealusest artiklist ja videost.